3 Ka fa letlhakoreng le lengwe, ditshegofatso tse di sa amaneng ka gope le botlhoko di wela botlhe ba ba ‘nnang ba reetsa lentswe la ga Jehofa.’ (Duteronome 28:2) Le fa go ntse jalo, bangwe ba ka nna ba botsa jaana, ‘Fa e le gore tshegofatso ya ga Jehofa ga e okediwe ka botlhoko, ke ka ntlha yang fa batlhanka ba Modimo ba le bantsi ba boga?’ Baebele e bontsha gore Modimo o re letlelela go lekwa mme gone tota diteko di tlisiwa ke Satane, tsamaiso ya gagwe e e boikepo, le bosaitekanelang jwa rona. (Genesise 6:5; Duteronome 32:4, 5; Johane 15:19; Jakobe 1:14, 15) Jehofa ke motswedi wa “mpho nngwe le nngwe e e molemo le neo nngwe le nngwe e e itekanetseng.” (Jakobe 1:17) Ka gone, masego a gagwe ga a ke a re utlwisa botlhoko. Ka gone a re sekaseke dingwe tsa dineo tsa Modimo tse di itekanetseng.